Gullik Gulliksen (landskapsarkitekt)

Gullik Gulliksen  (født 23. april 1954) er en norsk landskapsarkitekt, gründer og tidligere partner og grunnlegger av Gullik Gulliksen AS Landskapsarkitekter MNLA. Fra 2016 har han jobbet i GGLandskap AS som landskapsarkitekt og daglig leder.

Gulliksen vokste opp i Sandefjord. Han utdannet seg til landskapsarkitekt ved Norges Landbrukshøgskole på Ås.

Prosjekter 
Gullik Gulliksen og firmaet Gullik Gulliksen AS har vært underleverandør i en rekke prosjekter som har blitt nominert til og vunnet en rekke priser, blant annet:

 Akershusstranda, Oslo, 1. plass i åpen arkitektkonkurranse i samarbeid med Lund Hagem Arkitekter AS. Prosjektet omfattet ny havnepromenade, rekreasjonsområder, badeanlegg og cruisebåthavn
 Kongens landsted, Mågerø, 1. plass i arkitektkonkurranse om nytt landsted for kongen og dronningen, i samarbeid med Lund Hagem Arkitekter
 2015: Arkitekturprisen 2015 for prosjektet «Dælenenggata 36»
 2014: Urban Land Institute Global Awards for Excellence 2014 for prosjektet «Tjuvholmen»
 2012: Oslo bys Arkitekturpris 2012 for prosjektet «Parkveien 5-B-C»
 2011: Oslo bys Arkitekturpris 2011 for prosjektet «Institutt for informatikk»
 2005: Oslo bys Arkitekturpris 2005 Hederlig omtale for Marienlyst Park
 2000: Statens byggeskikkpris 2000 for Ullensvang forskingssenter, i samarbeid med Lund Hagem Arkitekter AS
 Scenerommet, Jåttåvågen, 1. plass i innbudt konkurranse om utforming av sentral adkomstplass og park ved Viking Stadion i ny bydel Jåttåvågen mellom Stavanger og Sandnes
 Rikspolitisk Senter, Eidsvoll, 1. premie i prekvalifisert konkurranse om utforming av nytt Rikspolitisk senter på Eidsvoll
 Kaldnes, Tønsberg, 1. premie i lukket konkurranse om utviklingen av en ny bydel på det tidligere Kaldnes Verft, i Tønsberg
 Norske Skog, Oxenøen, 1. premie i invitert konkurranse om nytt konsernsenter for Norske Skog på Oxenøen
 E18 gjennom Vestfold, 1. premie i konkurranse om utforming av kryssområde, broer, tunneler, støyskjermer og rasteplass ved Bommestad i Larvik kommune
 2006: Kammerherreløkka, Porsgrunn, 1. plass i prekvalifisert prosjektkonkurranse om byutvikling på Kammerherreløkka i Porsgrunn med boliger, næring og torg (underleverandør til Veidekke eiendom AS og Dyman AS)

Akademisk karriere 
Gullik Gulliksen er også tilknyttet Norges miljø- og biovitenskapelige universitet på Ås, hvor han jobber som ekstern sensor og foredragsholder.

Referanser 

 
Norske landskapsarkitekter